Mikael (arkkimandriitta)

Arkkimandriitta Mikael (Mikael Nummela, s. 1974) on Valamon luostarin johtaja eli igumeeni tammikuusta 2022 lähtien.

Mikael on kolminkertainen maisteri. Hänellä on tutkinnot teologiassa, kauppatieteissä ja hän on myös filosofian maisteri, pääaineenaan venäjän kieli. Hän puhuu suomea, ruotsia, norjaa, venäjää ja englantia ja auttavasti vielä kuutta muuta kieltä.

Ennen luostarielämää Mikael työskenteli pankissa pörssianalyytikkona.

Mikael aloitti luostarielämän kulttuurikeskus Sofiassa vuonna 2009, ja sieltä hän siirtyi Valamon luostariin vuonna 2013.

Hänet vihittiin Sofiassa diakoniksi, viitankantajanmunkiksi ja pappismunkiksi vuonna 2011 ja pieneen skeemaan vuonna 2012.

Mikaelin tärkein vapaa-ajan harrastus on hengellisen kirjallisuuden lukeminen.

Lähteet 

Igumeenit
Valamon luostari (Heinävesi)
Vuonna 1974 syntyneet
Elävät henkilöt